2016. gada 14. jūnijā Noteikumi Nr. 376

Rīgā (prot. Nr. 29 32. §)

**Grozījumi Ministru kabineta 2015. gada 10. marta noteikumos Nr. 124 "Kārtība, kādā tiek veikta Eiropas Strukturālo un investīciju fondu mērķa "Eiropas teritoriālā sadarbība" programmu finansēto projektu finanšu kontrole"**

Izdoti saskaņā ar

[Eiropas Strukturālo un investīciju fondu mērķa](http://likumi.lv/ta/id/268864-eiropas-strukturalo-un-investiciju-fondu-merka-eiropas-teritoriala-sadarbiba-programmu-vadibas-likums" \t "_blank)

["Eiropas teritoriālā sadarbība" programmu   
vadības likuma](http://likumi.lv/ta/id/268864-eiropas-strukturalo-un-investiciju-fondu-merka-eiropas-teritoriala-sadarbiba-programmu-vadibas-likums" \t "_blank) [15. panta](http://likumi.lv/ta/id/268864-eiropas-strukturalo-un-investiciju-fondu-merka-eiropas-teritoriala-sadarbiba-programmu-vadibas-likums#p15) 5. punktu un   
Eiropas Kaimiņattiecību instrumenta ietvaros īstenojamo   
Eiropas Strukturālo un investīciju fondu   
mērķa "Eiropas teritoriālā sadarbība" programmu   
vadības likuma 14. panta 5. punktu

Izdarīt Ministru kabineta 2015. gada 10. marta noteikumos Nr. 124 "Kārtība, kādā tiek veikta Eiropas Strukturālo un investīciju fondu mērķa "Eiropas teritoriālā sadarbība" programmu finansēto projektu finanšu kontrole" (Latvijas Vēstnesis, 2015, 60. nr.) šādus grozījumus:

1. Izteikt noteikumu nosaukumu šādā redakcijā:

"**Eiropas Strukturālo un investīciju fondu mērķa "Eiropas teritoriālā sadarbība" programmu finansēto projektu finanšu kontroles veikšanas kārtība**".

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Eiropas Strukturālo un investīciju fondu mērķa "Eiropas teritoriālā sadarbība" programmu vadības likuma 15. panta 5. punktu un Eiropas Kaimiņattiecību instrumenta ietvaros īstenojamo Eiropas Strukturālo un investīciju fondu mērķa "Eiropas teritoriālā sadarbība" programmu vadības likuma 14. panta 5. punktu".

1. Papildināt noteikumus ar 3.1.7. un 3.1.8. apakšpunktu šādā redakcijā:

"3.1.7. Latvijas–Krievijas pārrobežu sadarbības programmā;

3.1.8. Latvijas–Lietuvas–Baltkrievijas pārrobežu sadarbības programmā;".

1. Svītrot 3.2.5. apakšpunktu.
2. Papildināt noteikumus ar 3.2.5.1 apakšpunktu šādā redakcijā:

"3.2.5.1 Latvijas–Krievijas pārrobežu sadarbības programmas vadošās iestādes, revīzijas iestādes, apvienotā tehniskā sekretariāta izmaksas;".

1. Svītrot 3.2.6. apakšpunktu.
2. Papildināt noteikumus ar 3.2.6.1apakšpunktu šādā redakcijā:

3.2.6.1 Latvijas–Lietuvas–Baltkrievijas pārrobežu sadarbības programmas Informācijas punkta, revidentu grupas un kontroles kontaktpunkta izmaksas."

1. Izteikt 4. punktu šādā redakcijā:

"4. Finanšu kontroles institūcija nodrošina projekta ietvaros piemēroto procedūru atbilstības pārbaudi un pārbaudi attiecībā uz veikto izmaksu uzskaiti un atbilstību projekta aktivitātēm. Finanšu kontroli veic:

4.1. šo noteikumu 3.1.1.–3.1.6. apakšpunktā minētajām ETS programmām atbilstoši:

4.1.1. Eiropas Parlamenta un Padomes 2013. gada 17. decembra Regulai (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006;

4.1.2. Eiropas Parlamenta un Padomes 2013. gada 17. decembra Regulai (ES) Nr. 1299/2013 par īpašiem noteikumiem par atbalstu no Eiropas Reģionālās attīstības fonda saistībā ar mērķi "Eiropas teritoriālā sadarbība";

4.1.3. Eiropas Komisijas 2014. gada 4. marta Deleģētai regulai (ES) Nr. 481/2014, ar ko papildina Eiropas Parlamenta un Padomes Regulu (ES) Nr. 1299/2013 attiecībā uz īpašiem noteikumiem par sadarbības programmu izdevumu atbilstību;

4.1.4. Latvijas Republikas normatīvajiem aktiem, kuri reglamentē projekta ietvaros veicamās darbības;

4.1.5. attiecīgās ETS programmas vadlīnijās par projektu sagatavošanu, iesniegšanu, atlasi un īstenošanu, kā arī programmas izmaksu attiecināmību (turpmāk – ETS programmas vadlīnijas) un finansēšanas līgumā noteiktajām prasībām;

4.2. šo noteikumu 3.1.7. un 3.1.8. apakšpunktā minētajām ETS programmām atbilstoši:

4.2.1. Eiropas Parlamenta un Padomes 2014. gada 11. marta Regulai (ES) Nr. 232/2014, ar ko izveido Eiropas Kaimiņattiecību instrumentu;

4.2.2. Eiropas Parlamenta un Padomes 2014. gada 11. marta Regulai (ES) Nr. 236/2014, ar ko paredz kopīgus noteikumus un procedūras, lai īstenotu Savienības instrumentus ārējās darbības finansēšanai;

4.2.3. Eiropas Parlamenta un Padomes 2014. gada 18. augusta Regulai (ES) Nr. 897/2014, ar ko paredz īpašus noteikumus to pārrobežu sadarbības programmu īstenošanai, kuras finansē saskaņā ar Eiropas Parlamenta un Padomes regulu (ES) Nr. 232/2014, ar ko izveido Eiropas kaimiņattiecību instrumentu;

4.2.4. Latvijas Republikas normatīvajiem aktiem, kuri reglamentē projekta ietvaros veicamās darbības;

4.2.5. attiecīgās ETS programmas vadlīnijās un finansēšanas līgumā noteiktajām prasībām."

1. Izteikt 11. un 12. punktu šādā redakcijā:

"11. Finanšu kontroles institūcija 20 darbdienu laikā pēc finansēšanas līguma un iepirkumu plāna saņemšanas no Latvijas finansējuma saņēmēja (atbilstoši šo noteikumu 9. un 13. punktam) nosaka projekta risku – zems vai augsts. Latvijas finansējuma saņēmēja projekta risku finanšu kontroles institūcija pārskata vismaz reizi projekta īstenošanas gadā. Finanšu kontroles institūcija nosaka zemu riska līmeni ETS programmas tehniskās palīdzības institūcijas projektam visā projekta īstenošanas laikā, ja vien projekta īstenošanas laikā riska pārvērtēšanas rezultātā netiek noteikts augsts risks.

12. Ja finanšu kontroles institūcija konstatē, ka pilnībā vai daļēji nav ievērotas tieši piemērojamos Eiropas Savienības vai Latvijas Republikas normatīvajos aktos, ETS programmas vadlīnijās, finansēšanas līgumā vai partnerības līgumā noteiktās prasības, tā, ņemot vērā pārkāpuma apmēru un raksturu, samazina progresa pārskatā iekļautās attiecināmās izmaksas par summu, kas atbilst neatbilstoši veikto izmaksu apjomam, vai proporcionāli saskaņā ar ETS programmas vadlīnijām, vai, ja nav ievēroti publiskā iepirkuma noteikumi, saskaņā ar Eiropas Komisijas apstiprinātām pamatnostādnēm par tādu finanšu korekciju noteikšanu, kuras publiskā iepirkuma noteikumu neievērošanas gadījumā veic attiecībā uz izdevumiem, ko finansē Eiropas Savienība saskaņā ar dalīto pārvaldību (COCOF), ja konstatē, ka neatbilstoši veikto izmaksu summu nav iespējams konkrēti noteikt vai būtu nesamērīgi samazināt projekta attiecināmo izmaksu summu."

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards